stanford-oval/wikipedia huggingface dataset:
ป้ายหยุดรถไฟถ้ำกระแซ
ตำแหน่งที่ตั้ง

| แห่งที่ | ชื่อ | ระยะห่างจากสถานีธนบุรี | บริเวณที่ตั้ง | ฝั่งของสะพาน | การเดินรถไฟ |
| --- | --- | --- | --- | --- | --- |
| 1 (เก่า) | ถ้ำกระแซ | 173.87 กม. | สวนไทรโยค กับรีสอร์ท | ฝั่งทางสถานีรถไฟกาญจนบุรี | ยังใช้งานอยู่ |
สะพานถ้ำกระแซ ยาว 450.06 ม.
| 2 (ใหม่) | ถ้ำกระแซ | 174.32กม. | ร้านค้า ใกล้ถ้ำกระแซ | ฝั่งทางสถานีรถไฟน้ำตก | ยังใช้งานอยู่ |
ตารางเดินรถ

*ข้อมูลเมื่อ 15 พฤษภาคม 2563
เนื่องจากป้ายหยุดรถทั้ง 2 ยังมีการใช้งานอยู่ ตารางเวลาเดินรถป้ายหยุดรถไฟถ้ำกระแซนี้อาจเกิดความสับสน จึงมีการอ้างอิงตามตำแหน่งของป้ายหยุดรถไฟถ้ำกระแซ(ใหม่) ฝั่งสถานีรถไฟน้ำตกเป็นหลัก
ตารางเดินรถ > เที่ยวไป

มีจำนวน 5 ขบวน หยุดสถานี 4 ขบวน
| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ถ้ำกระแซ | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ท485 | ชุมทางหนองปลาดุก | 06.08 | 07.37 | น้ำตก | 08.20 |  |
|  | ธ257 | ธนบุรี | 07.45 | 11.53 | น้ำตก | 12.35 |  |
|  | น909 | กรุงเทพ (หัวลําโพง) | 06.30 | 11:01 | น้ำตกไทรไยคน้อย | 11.30 | เฉพาะวันหยุดราชการ |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
ตารางเดินรถ > เที่ยวกลับ

มีจำนวน 4 ขบวน หยุดสถานี 3 ขบวน
| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ถ้ำกระแซ | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ธ260 | น้ำตก | 05.20 | 05.56 | ธนบุรี | 09.50 |  |
|  | ธ258 | น้ำตก | 12.55 | 13.26 | ธนบุรี | 17.40 |  |
|  | ท486 | น้ำตก | 15.30 | 16.09 | ชุมทางหนองปลาดุก | 17.33 |  |
|  | น910 | น้ำตกไทรไยคน้อย | 14.25 | 14:54 | กรุงเทพ (หัวลําโพง) | 19.25 | เฉพาะวันหยุดราชการ |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
แหล่งท่องเที่ยว > สะพานถ้ำกระแซ

เป็นสะพานทางรถไฟสร้างด้วยไม้ ถูกสร้างในสมัยสงครามโลกครั้งที่ 2 โดนเชลยศึกฝ่ายสัมพันธมิตร ซึ่งบริเวณนี้เป็นจุดที่สร้างทางรถไฟยากที่สุด เนื่องจากเส้นทางโค้งเลียบเขาลัดเลาะหน้าผาสูงชัน ขนานไปกับลำน้ำแควน้อยที่ต้องใช้เวลาสร้างด้วยความรวดเร็ว เพราะต้องใช้เส้นทางขนยุทโธปกรณ์ เสบียง และกำลังพลทหาร ไปเสริมกำลังฝั่งประเมศพม่าให้เสร็จโดยไว จึงทำให้จุดนี้เชลยศึกเสียชีวิตมากที่สุดของการสร้างทางรถไฟสายนี้ ประมาณ 1,000 กว่าคน เป็นสะพานข้ามเหวลึกที่ยาวที่สุดของสายนี้ ตัวสะพานใช้ไม้ในการก่อสร้าง
ปัจจุบันเป็นจุดท่องเที่ยวอันโด่งดังทั่วโลก ที่ชาวต่างชาติและคนไทยให้ความสำคัญเป็นอย่างมาก ที่รู้จักกันในนาม ''สะพานรถไฟมรณะ''
แหล่งท่องเที่ยว > ถ้ำกระแซ

ตั้งอยู่ติดกับเส้นทางรถไฟสายมรณะอันเป็นหนึ่งในประวัติศาสตร์สมัยสงครามโลกครั้งที่ 2  และถ้ำนี้เป็นถ้ำที่เคยเป็นที่พักของเชลยศึกเมื่อครั้งสร้างเส้นทางรถไฟสายมรณะจากไทยไปพม่า ภายในถ้ำโปร่ง และมีพระพุทธรูปศักดิ์สิทธิ์ประดิษฐานอยู่ มองจากปากถ้ำมาที่บริเวณทางรถไฟจะเห็นทิวทัศน์ที่งดงามและมองเห็นแม่น้ำแควน้อยอยู่เบื้องล่าง
กรมทหารราบที่ 1 มหาดเล็กราชวัลลภรักษาพระองค์

| กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ |
| --- | --- |
กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์
"ตราราชวัลลภ" เครื่องหมายราชการแห่งกรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์
ประจำการ: พ.ศ. 2411
ประเทศ:  ไทย
เหล่า:  กองทัพบกไทย
รูปแบบ: ราชองครักษ์
บทบาท: ​ทหารราบ
กำลังรบ: กรม
กองบัญชาการ: ถนนวิภาวดีรังสิต แขวงสามเสนใน เขตพญาไท​ แขวงรัชดาภิเษก เขตดินแดง กรุงเทพมหานคร 10400
สีหน่วย: แดง-ขาว
เพลงหน่วย: มาร์ชราชวัลลภ
วันสถาปนา: 11 พฤศจิกายน
ปฏิบัติการสำคัญ: กรณีพิพาทอินโดจีน สงครามมหาเอเชียบูรพา สงครามเกาหลี สงครามเวียดนาม
อิสริยาภรณ์:  เหรียญกล้าหาญ (เฉพาะกองพันที่ 2)   เหรียญรัตนาภรณ์ รัชกาลที่ 8 ชั้นที่ 1   เหรียญรัตนาภรณ์ รัชกาลที่ 9 ชั้นที่ 1
ผู้บังคับบัญชา
ผู้บัญชาการปัจจุบัน: พลตรี จักรพงษ์ เส-ลา
กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ (อักษรย่อ: กรม ทม.ที่ 1 มหด.รอ.) มีชื่อเต็มว่า กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ เป็นกรมทหารรักษาพระองค์ สังกัดกองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์  แบ่งออกเป็น 3 กองพัน ซึ่งทั้งหมดตั้งอยู่ในกรุงเทพมหานคร หน่วยนี้ก่อตั้งครั้งแรกโดยพระบาทสมเด็จพระจุลจอมเกล้าเจ้าอยู่หัว เมื่อปี 2414 บทบาทหลักประการหนึ่งของกรมทหารคือการรักษาความปลอดภัยและคุ้มครองสมาชิกราชวงศ์ไทยในพระราชพิธีและรักษาการณ์ในพระบรมมหาราชวังประเทศไทย กรมทหารกรมนี้นับเป็นกรมทหารที่เก่าแก่ที่สุดของกองทัพบกไทย
การจัดกำลังหน่วย

กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์  (กรม ทม.ที่ 1 มหด.รอ.) จัดแบ่งกำลังพลภายในหน่วยออกเป็น 3 กองพันคือ
กองพันทหารมหาดเล็กราชวัลลภที่ 1 กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ (พัน.ทม.ที่ 1 กรม ทม.ที่ 1 มหด.รอ.)
กองพันทหารมหาดเล็กราชวัลลภที่ 2 กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ (พัน.ทม.ที่ 2 กรม ทม.ที่ 1 มหด.รอ.)
กรมทหารรักษาวังมหาดเล็กราชวัลลภรักษาพระองค์ฯ กองบัญชาการทหารมหาดเล็กราชวัลลภรักษาพระองค์ฯ (อดีต กองพันทหารราบที่ ๓ กรมทหารมหาดเล็กราชวัลลภรักษาพระองค์ที่ ๑ มหาดเล็กราชวัลลภรักษาพระองค์ ในพระบาทสมเด็จพระวชิรเกล้าเจ้าอยู่หัว)
ภารกิจและหน้าที่รับผิดชอบ

กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ ในพระบาทสมเด็จพระวชิรเกล้าเจ้าอยู่หัว มีภารกิจดังต่อไปนี้
ทำลายกำลังรบของข้าศึก เข้ายึดและควบคุมพื้นที่ รวมทั้งประชาชน และ ทรัพยากรในพื้นที่
การรักษาความสงบภายใน ป้องกันและปราบปรามการก่อความไม่สงบ, ระวังป้องกันสถานที่ตั้ง และบุคคลสำคัญในพื้นที่รับผิดชอบ
การป้องกันประเทศ จากการรุกรานภายนอก
การปฏิบัติการจิตวิทยา และช่วยเหลือประชาชน เสริมสร้างความสัมพันธ์และความเข้าใจอันดีระหว่าง ทหาร กับ ประชาชน
นอกจากนี้ ในฐานะที่เป็นหน่วยทหารมหาดเล็กราชวัลลภรักษาพระองค์ กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์จึงมีภารกิจนอกเหนือไปจากหน่วยทหารราบอื่นด้วย กล่าวคือ การถวายความปลอดภัย และถวายพระเกียรติ แด่พระบาทสมเด็จพระเจ้าอยู่หัว, สมเด็จพระนางเจ้าฯ พระบรมราชินี, พระรัชทายาท, ผู้สำเร็จราชการแทนพระองค์ และพระบรมวงศานุวงศ์ทุกพระองค์ โดยใกล้ชิด โดยหน้าที่ของหน่วยทหารตามภารกิจดังกล่าวคือ การรับเสด็จ การแซงเสด็จ การนำเสด็จ การตามเสด็จ และการรักษาการณ์
เครื่องแบบเต็มยศรักษาพระองค์ประจำหน่วย > สำหรับหน่วยขึ้นตรงทุกหน่วย (ยกเว้นกองพันที่ 3)

ในช่วงที่กรมทหารราบที่ 1 มหาดเล็กราชวัลลภรักษาพระองค์ ยังใช้ชื่อว่ากรมทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว ได้กำหนดให้หน่วยขึ้นตรงทั้งหมด ยกเว้นกองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1 ในพระบาทสมเด็จพระมงกุฎเกล้าเจ้าอยู่หัว ใช้เครื่องแบบเต็มยศดังนี้
หมวก หมวกยอดสีขาว มีพู่สีดำ หน้าหมวกมีตราราชวัลลภ ยอดหมวกและสายรัดคางโซ่ถักทำด้วยโลหะสีทอง
เสื้อ สักหลาดหรือเสิร์จสีแดง ปลอกคอโดยรอบทำด้วยกำมะหยี่สีดำ ปลอกคอด้านบนมีแถบไหมสีเหลือง 1 แถบ แนวอกมีดุมโลหะสีทองขนาดใหญ่ 7 ดุม ที่ดุมมีอักษรพระปรมาภิไธย จปร. ที่บ่ามีอินทรธนูอ่อน ขัดดุมสีทองขนาดเล็ก
คันชีพ สายสะพาย ทำด้วยหนังสีขาว
เข็มขัด ทำด้วยหนังสีขาว หัวเข็มขัดทำด้วยโลหะสีทอง มีตราเครื่องหมายกองทัพบกดุนนูน
กางเกง สักหลาดหรือเสิร์จสีดำ ที่แนวตะเข็บข้างมีแถบสักหลาดสีแดง 1 แถบ กว้าง 1 ซม.
รองเท้า หุ้มข้อหนังสีดำ
กระเป๋าคันชีพ ทำด้วยหนังสีขาว มีตราราชวัลลภทำด้วยโลหะสีทอง ติดที่ฝากระเป๋า
ชายเสื้อด้านหลัง มีดุมโลหะสีทองขนาดกลางข้างละ 1 ดุม
แขนเสื้อด้านข้าง ปลอกข้อมือด้านนอกทั้ง 2 ข้าง โดยรอบทำด้วยกำมะหยี่สีดำ มีแถบ 3 แถบ ทำด้วยไหมสีเหลือง 2 แถบ ไหมสีขาวอยู่กลาง 1 แถบ ด้านบนเป็นรูปสามเหลี่ยม ปักอักษรไขว้กันด้วยไหมสีเหลืองและสีขาวเป็นตัวอักษร สพปมจ.
ต่อมาเมื่อมีการแปรสภาพหน่วยเป็นกรมทหารมหาดเล็กราชวัลลภรักษาพระองค์ที่ 1 ในปี พ.ศ. 2562 ได้มีการปรับปรุงเครื่องแบบเต็มยศของหน่วยขึ้นตรงของ ทม.รอ.1 ทั้งหมด ยกเว้นกองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1 ดังนี้
หมวก หมวกยอดสีขาว มีพู่สีดำ หน้าหมวกมีตราพระราชลัญจกร ยอดหมวกและสายรัดคางโซ่ถักทำด้วยโลหะสีทอง
เสื้อ สักหลาดหรือเสิร์จสีแดง ปลอกคอโดยรอบทำด้วยกำมะหยี่สีดำ ปลอกคอด้านบนมีแถบไหมสีเหลือง 1 แถบ แนวอกมีดุมโลหะสีทองขนาดใหญ่ 7 ดุม ที่ดุมมีอักษรพระปรมาภิไธยอ วปร. ที่บ่ามีอินทรธนูอ่อน ขัดดุมสีทองขนาดเล็ก
คันชีพ สายสะพาย ทำด้วยหนังสีขาว
เข็มขัด ทำด้วยหนังสีขาว หัวเข็มขัดทำด้วยโลหะสีทอง มีตราเครื่องหมายกองทัพบกดุนนูน
กางเกง สักหลาดหรือเสิร์จสีดำ ที่แนวตะเข็บข้างมีแถบสักหลาดสีแดง 1 แถบ กว้าง 1 ซม.
รองเท้า หุ้มข้อหนังสีดำ
กระเป๋าคันชีพ ทำด้วยหนังสีขาว มีตราพระราชลัญจกรทำด้วยโลหะสีทอง ติดที่ฝากระเป๋า
ชายเสื้อด้านหลัง มีดุมโลหะสีทองขนาดกลางข้างละ 1 ดุม
แขนเสื้อด้านข้าง ปลอกข้อมือด้านนอกทั้ง 2 ข้าง โดยรอบทำด้วยกำมะหยี่สีดำ มีแถบ 3 แถบ ทำด้วยไหมสีเหลือง 2 แถบ ไหมสีขาวอยู่กลาง 1 แถบ ด้านบนเป็นรูปสามเหลี่ยม ปักอักษรด้วยไหมสีเหลืองเป็นอักษรพระปรมาภิไธย วปร.
เครื่องแบบเต็มยศรักษาพระองค์ประจำหน่วย > สำหรับกองพันที่ 3

เนื่องจากกองพันที่ 3 เป็นหน่วยทหารที่แปรสภาพมาจากกรมทหารรักษาวังในรัชกาลที่ 6 จึงมีเครื่องแบบประจำกองพันของตนโดยเฉพาะ ซึ่งสืบทอดมาจากเครื่องแบบของกรมทหารรักษาวัง วปร. ดังนี้
หมวกยอดมีพู่สีบานเย็น ตราพระราชลัญจกร
เสื้อคอปิดสีขาว แผงคอและข้อมือสักหลาดสีบานเย็น
ปลอกข้อมือปักรูปอักษรพระปรมาภิไธยย่อ วปร. ภายใต้พระมหาพิชัยมงกุฏเปล่งรัศมีสีทอง
กางเกงสักหลาดสีดำ แถบสีบานเย็นข้างละ 2 แถบ รองเท้าหนังหุ้มข้อสีดำ
เครื่องหมาย : อักษรพระปรมาภิไธยอ วปร. ทำด้วยโลหะสีทอง ประดับที่อกเสื้อเบื้องขวา
ดูเพิ่ม

กองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1
ทหารรักษาพระองค์
มาร์ชราชวัลลภ
แหล่งข้อมูลอื่น

กรมทหารราบที่ 1 มหาดเล็กรักษาพระองค์ฯ เก็บถาวร 2016-08-08 ที่ เวย์แบ็กแมชชีน
กองพันทหารราบที่ 1 กรมทหารราบที่ 1 มหาดเล็กรักษาพระองค์ฯ เก็บถาวร 2013-10-08 ที่ เวย์แบ็กแมชชีน
กองพันทหารราบที่ 2 กรมทหารราบที่ 1 มหาดเล็กรักษาพระองค์ฯ เก็บถาวร 2009-10-15 ที่ เวย์แบ็กแมชชีน
กองพันทหารราบที่ 4 กรมทหารราบที่ 1 มหาดเล็กรักษาพระองค์ฯ เก็บถาวร 2016-05-17 ที่ เวย์แบ็กแมชชีน
ทหารมหาดเล็กรักษาพระองค์และทหารรักษาพระองค์ (หอมรดกไทย กระทรวงกลาโหม) เก็บถาวร 2006-12-12 ที่ เวย์แบ็กแมชชีน
แผนที่และภาพถ่ายทางอากาศของ กรมทหารราบที่ 1 มหาดเล็กราชวัลลภรักษาพระองค์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′32″N 100°33′11″E﻿ / ﻿13.775665°N 100.553124°E﻿ / 13.775665; 100.553124
กองทหารมหาดเล็ก กรมทหารราบที่ 1 มหาดเล็กราชวัลลภรักษาพระองค์ ปฏิบัติหน้าที่แซงเสด็จถวายการอารักขา ในระหว่างที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ขณะทรงดำรงพระอิสริยยศสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินตามพระมหาพิชัยราชรถทรงพระโกศพระศพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
พระบาทสมเด็จพระจุลจอมเกล้าเจ้าอยู่หัว องค์ผู้พระราชทานกำเนิดกิจการทหารรักษาพระองค์ของไทย ในฉลองพระองค์ตำแหน่งผู้บังคับการกรมทหารมหาดเล็กราชวัลลภรักษาพระองค์
การแต่งกายเต็มยศของทหารในสังกัดกรมทหารราบที่ 1 มหาดเล็กราชวัลลภรักษาพระองค์ ในพระบาทสมเด็จพระจุลจอมเกล้าเจ้าอยู่หัว (บันทึกภาพเมื่อ พ.ศ. 2555)
การแต่งกายเต็มยศของทหารในสังกัดกองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1 ในพระบาทสมเด็จพระวชิรเกล้าเจ้าอยู่หัว (บันทึกภาพเมื่อ พ.ศ. 2555)
วูยิซิเล โคลอสซา

| วูยิซิเล โคลอสซา |
| --- | --- |

เกิด: วูยิซิเล โคลอสซา 28 มิถุนายน พ.ศ. 2525 (42 ปี)  แอฟริกาใต้
ชื่ออื่น: เดอะชีต้า
สถิติ
น้ำหนัก: 70 กก.
ส่วนสูง: 178 ซม.
เทรนเนอร์: {{{trainer}}}
 
สถิติขึ้นชก
ชกทั้งหมด: 41 (มวยเตะ) 6 (แบบผสม)
ชนะ: 28 (มวยเตะ) 4 (แบบผสม)
ชนะน็อก: 14 (มวยเตะ)  2 (แบบผสม)
แพ้: 13 (มวยเตะ) 2 (แบบผสม)
เสมอ: -
 
วูยิซิเล โคลอสซา (อังกฤษ: Vuyisile Colossa) หรือฉายา เดอะชีต้า เกิดวันที่ 28 มิถุนายน พ.ศ. 2525 เป็นที่รู้จักในฐานะของนักมวยไทยชาวแอฟริกาใต้ที่สามารถชนะยอดแสนไกล แฟร์เท็กซ์ มาแล้วครั้งหนึ่ง รวมทั้งยังเป็นนักมวยคิกบ็อกซิงรุ่นมิดเดิลเวท ตลอดจนเป็นนักต่อสู้แบบผสม ด้วยส่วนสูง 178 เซนติเมตร (5 ฟุต 10 นิ้ว) ปัจจุบันเขาอยู่สังกัดทีมเวอร์ซัส (Team Versus) และพำนักอยู่ที่เขตการปกครองพิเศษฮ่องกง ล่าสุดเขาได้มีส่วนร่วมในการแข่งขันคิงส์คัพ ซึ่งจัดขึ้นในวันที่ 5 ธันวาคม พ.ศ. 2553 ที่ประเทศไทย โดยได้พบกับยอดแสนไกล แฟร์เท็กซ์ อีกครั้ง ซึ่งวูยิซิเลเป็นฝ่ายแพ้ในการแข่งขันครั้งดังกล่าว
ประวัติ > ชีวิตในวัยเยาว์

ในปี พ.ศ. 2539 เขาได้เริ่มต้นอาชีพในระดับชั้นมัธยมปลาย ที่โรงเรียนเลอเซดดิงเทคนิคอลสคูล (Leseding Technical School) ที่ซึ่งเขาได้เลือกที่จะเข้าร่วมทีมเบสบอลกับคริกเกตเป็นอันดับแรก ตลอดจนเลือกที่จะเข้าร่วมทีมบาสเก็ตบอลเป็นกีฬาอันดับต่อมา นอกจากนี้ เขายังเข้าร่วมเป็นตัวสำรองของทีมรักบี้ด้วยเช่นกัน ในปี พ.ศ. 2540 วูยิซิเลได้เดินทางไป THS เวลคอม และได้เลือกเข้าเป็นสมาชิกทีมฮอกกี้เป็นอันดับแรก รวมทั้งเป็นสมาชิกของทีมกรีฑา และเป็นตัวสำรองของทีมรักบี้
วูยิซิเลเป็นนักกีฬาที่มีความสามารถหลากหลาย ในสมัยเยาว์วัย เขามีความถนัดด้านเบสบอล, ฮอกกี้, คริกเกต และกรีฑา ต่อมาในวัย 15 ปี เขาได้เบนความสนใจมายังกีฬาคิกบ็อกซิง และเข้าร่วมการแข่งขันกีฬาต่อสู้เป็นประจำนับแต่นั้นเป็นต้นมา
การเข้าสู่วงการ

ในพ.ศ. 2541 เมื่อวูยิซิเลมีอายุได้ 15 ปี ก็ได้เริ่มเข้าร่วมในกีฬาคิกบ็อกซิง และในกีฬาใหม่ที่น่าตื่นเต้นนี้เอง ที่ทำให้วูยิซิเลได้กลายเป็นแชมเปี้ยนในเวลาต่อมา เขาได้รับรางวัลอันดับสามในการแข่งขันฟรีสเตท รวมไปจนถึงทีมแอฟริกาใต้อันดับหนึ่ง และได้รับรางวัลเหรียญทองแดงในการแข่งขัน SA ไฟท์ติ้ง
ในปี พ.ศ. 2542 เขาชนะการแข่งขันเดอะบิ๊กไฟว์แชมเปี้ยนชิป และได้ที่สองในการแข่งขันฟรีสเตท ทั้งยังบรรลุเป้าสำหรับตำแหน่งที่สองของ 2000 SA แชมเปี้ยนชิป และในปี พ.ศ. 2544 เขามาเป็นที่สามในศึกของ SA ไทรอัลส์ ในพริทอเรียและได้รับรางวัลในฐานะเป็นผู้สร้างสีสันให้กับชาติของเขา โดยได้รับเลือกให้เป็นตัวแทนของแอฟริกาใต้ ในการรับรางวัลที่กรุงเวียนนา ประเทศออสเตรีย
ในปี พ.ศ. 2545 วูยิซิเลได้รับรางวัลพรีเมียร์ยูธ ในบลูมฟอนเทน เขาได้รับเกียรติจากทั้งภาคกีฬา, ศิลปะ, วัฒนธรรม, วิทยาศาสตร์และเทคโนโลยี ในฐานะผู้ประสบความสำเร็จในระดับพิเศษของทางด้านกีฬา ในปีเดียวกันนี้ เขาก็ได้หวนกลับคืนสู่การแข่งขันระดับอาชีพ และสามารถเอาชนะในสองรายการแรก ซึ่งได้แก่ เซาท์แอฟริกัน ฟูลคอนแท็ค คิกบ็อกซิ่ง กับรายการ เดอะริงคอนแท็ค ไฟท์ติ้งอาร์ท อินเตอร์เนชั่นแนล เวลเทอร์เวท คิกบ็อกซิ่งแชมเปี้ยน
ในปี พ.ศ. 2546 เขาได้รับมงกุฎในฐานะเป็นแชมเปี้ยนของเซาท์แอฟริกัน โปรเฟสชั่นแนลคิกบ็อกซิง เคาน์ซิล รุ่นมิดเดิ้ลเวท เป็นแชมเปี้ยนมวยไทย ตลอดจนเป็นผู้ที่ได้ตำแหน่งรองชนะเลิศของรายการ W.A.K.O โปรเวิลด์ และในเดือนธันวาคมของปีนั้น เขาได้รับเกียรติสายดำอันดับหนึ่งในริงคอนแท็ค ไฟท์ติ้งอาร์ท นอกจากนี้ ในปี พ.ศ. 2549 เขาได้ตำแหน่งรองชนะเลิศในรายการ เดอะคิงออฟเดอะริง เวิลด์ไตเติ้ล จากนั้นเขาได้ร่วมแข่งขันเค-วัน ไฟท์ติ้งเน็ตเวิร์กอารีนา เป็นครั้งแรก
ตั้งแต่ใช้ชีวิตอยู่ในฮ่องกง วูยิซิเลได้เข้าร่วมแข่งขันที่พลาเน็ตแบทเทิลในเดือนมิถุนายน พ.ศ. 2551 โดยได้พบกับนฤพนธ์ แฟร์เท็กซ์ จากประเทศไทย ซึ่งเป็นนักมวยไทยของรายการ เดอะ คอนเทนเดอร์เอเชีย 2008 ซึ่งเป็นผู้ครองตำแหน่งรองของรายการนั้น และอีกครั้งที่พลาเน็ตแบทเทิลในเดือนพฤศจิกายน พ.ศ. 2551 โดยได้พบกับยอดแสนไกล แฟร์เท็กซ์ จากประเทศไทย ซึ่งเป็นผู้ชนะรายการ เดอะ คอนเทนเดอร์เอเชีย 2008 หลังจากนั้น เขาได้เข้าร่วมการแข่งขัน I-1 เวิลด์แกรนด์สแลมที่ฮ่องกงในวันที่ 22 ตุลาคม พ.ศ. 2552 และ I-1 แกรนด์เอ็กซ์ตรีมที่มาเก๊าในวันที่ 7 พฤศจิกายน พ.ศ. 2552 และได้เป็นที่สองในการแข่ง 4-แมน ทัวร์นาเมนท์ ของทั้งสองรายการ
การเข้าสู่วงการ > รูปแบบการต่อสู้

นอกจากกีฬาคิกบ็อกซิ่ง วูยิซิเลยังมีพัฒนาการทางด้านมวยไทย, เค-วัน, มวยสานต้า รวมไปจนถึงศิลปะการต่อสู้แบบผสมที่เขาเข้าร่วมในปัจจุบัน จากการที่วูยิซิเลเคยเป็นแชมป์มวยไทยมาก่อน ทำให้เขาได้เคล็ดลับสำหรับการต่อสู้แบบผสมมาจากศิลปะมวยไทยดังที่กล่าวมา นอกจากนี้ ในช่วงที่เขาเดินเข้าสู่เวทีการแข่งขันจะมีการบรรเลงเพลงแบบดั้งเดิมของแอฟริกันร่วมประกอบด้วย
รายการที่ชนะ > ระดับมือสมัครเล่น[ต้องการอ้างอิง]

เซาท์แอฟริกัน R.C.F.A แชมเปี้ยน
รายการที่ชนะ > ระดับอาชีพ[ต้องการอ้างอิง]

WLF เวิลด์แชมเปียน 2010
เซาท์แอฟริกัน ไทยบ็อกซิ่ง แชมเปียนรุ่นมิดเดิลเวทคนปัจจุบัน
เซาท์แอฟริกัน โปรเฟสชันแนลคิกบ็อกซิง เคาน์ซิล (P.K.C) แชมเปียนรุ่นมิดเดิ้ลเวทคนปัจจุบัน
พ.ศ. 2549 คิงออฟเดอะริง โปรมิดเดิลเวท เวิลด์ไตเติล รันเนอร์-อัป
พ.ศ. 2546 W.A.K.O โปร เวิลด์ไตเติล รันเนอร์-อัป
พ.ศ. 2545 ริงคอนแท็ค ไฟท์ติงอาร์ท อินเตอร์เนชั่นแนลแชมเปียน และ เซาท์แอฟริกัน เวลเทอร์เวท คิกบ็อกซิงแชมเปียน
แหล่งข้อมูลอื่น

Interview with iafrica.com เก็บถาวร 2011-07-12 ที่ เวย์แบ็กแมชชีน
K-1sport.de Vuyisile Colossa Profile
ยอดเขาเอลบรุส

| ยอดเขาเอลบรุส |
| --- | --- |
Гора Эльбрус Mount Elbrus
ยอดเขาเอลบรุส
จุดสูงสุด
ความสูง เหนือระดับน้ำทะเล: 5,642 เมตร (18,510 ฟุต) 
ความสูง ส่วนยื่นจากฐาน: 4,741 เมตร (15,554 ฟุต)  อันดับที่ 10 ของโลก
รายชื่อ: Seven Summits Volcanic Seven Summits จุดที่สูงที่สุดของประเทศ Ultra
พิกัด: 43°21′18″N 42°26′21″E﻿ / ﻿43.35500°N 42.43917°E﻿ / 43.35500; 42.43917 
ชื่อ
ชื่อท้องถิ่น: Mingy Taw (ชื่อท้องถิ่นคาราไช-บัลแกเรีย)
ข้อมูลทางภูมิศาสตร์
ยอดเขาเอลบรุสที่ตั้งยอดเขาเอลบรุสในเทือกเขาคอเคซัส 
ประเทศ:  รัสเซีย
เขต: คาบาร์ดีโน-บัลคาร์ และ คาราชาเยโว-ซีร์คัสเซีย
เทือกเขา: คอเคซัส
แผนที่ภูมิประเทศ: Elbrus และ Upper Baksan Valley โดย EWP
ข้อมูลทางธรณีวิทยา
อายุหิน: ไม่ทราบ
ประเภทภูเขา: ภูเขาไฟสลับชั้น (สงบ)
การปะทุครั้งล่าสุด: ค.ศ. 50 ± 50 ปี
การพิชิต
พิชิตครั้งแรก: (ยอดตะวันตก) ค.ศ. 1874 โดย Florence Crauford Grove, Frederick Gardner, Horace Walker  และผู้นำทาง Peter Knubel และ Ahiya Sottaiev (ยอดต่ำกว่า) 22 กรกฎาคม ค.ศ. 1829 โดย Khillar Khachirov
เส้นทางง่ายสุด: ปีนเขาแบบพื้นฐาน (หิมะ/น้ำแข็ง)
ยอดเขาเอลบรุส (รัสเซีย: Эльбрус; อังกฤษ: Mount Elbrus) เป็นยอดเขาที่ตั้งอยู่บนเทือกเขาคอเคซัส ทางตะวันตกของประเทศรัสเซียใกล้กับชายแดนประเทศจอร์เจีย เป็นภูเขาไฟที่สงบมาแล้วประมาณ 2,000 ปี มียอดสูงสุดสองยอด ยอดทางทิศตะวันตก ชื่อเอลบรุส มีความสูง 5,642 เมตร อยู่ในเขตทวีปยุโรป ส่วนยอดทางทิศตะวันออก มีความสูงน้อยกว่าเล็กน้อย ที่ 5,621 เมตร อยู่ในเขตทวีปเอเชีย
ยอดเขาเอลบรุส เป็นหนึ่งใน Seven Summits และ Volcanic Seven Summits ยอดเขาเอลบรุสไม่ได้เป็นยอดเขาที่สูงที่สุดในยุโรปอย่างที่หลายคนคิดเพราะมีผู้เชี่ยวชาญบางท่านกล่าวไว้ว่ายอดเขาเอลบรุสจัดว่าอยู่ในทวีปเอเชีย และยอดเขาที่สูงที่สุดในยุโรปคือยอดเขามงบล็องในเทือกเขาแอลป์
คนไทยที่สามารถพิชิตยอดเขาเอลบรุสสำเร็จเป็นคนแรกคือ วิทิตนันท์ โรจนพานิช ส่วนหญิงไทยที่สามารถพิชิตยอดเขาเอลบรุสสำเร็จเป็นคนแรกคือ นภัสพร ชำนาญสิทธิ์ ซึ่งสามารถพิชิตยอดเขาได้เมื่อวันที่ 14 สิงหาคม พ.ศ. 2560
แหล่งข้อมูลอื่น

Mount Elbrus on TierraWiki.org เก็บถาวร 2007-09-27 ที่ เวย์แบ็กแมชชีน
Computer generated summit panoramas North เก็บถาวร 2011-06-29 ที่ เวย์แบ็กแมชชีน South เก็บถาวร 2011-06-29 ที่ เวย์แบ็กแมชชีน index.
Climbing Mount Elbrus information เก็บถาวร 2007-05-21 ที่ เวย์แบ็กแมชชีน
Elbrus Photos
| ด ค กยอดเขาสูงสุดในแต่ละทวีป |
| --- | --- |
 เอเชีย: เอเวอเรสต์  อเมริกาใต้: อากองกากัว  อเมริกาเหนือ: เดนาลี  แอฟริกา: คิลิมันจาโร  ยุโรป: เอลบรุส / มงบล็อง แอนตาร์กติกา: วินสันแมสซิฟ  โอเชียเนีย: ปุนจักจายา / คอสซีอัสโก 
| ด ค กเจ็ดภูเขาไฟสูงสุดในเจ็ดทวีป |
| --- | --- |
 อเมริกาใต้: โอโฆสเดลซาลาโด  •   แอฟริกา: คิลิมันจาโร  •    เอเชีย: แดมอแวนด์  •    ยุโรป: เอลบรุส  •    อเมริกาเหนือ: โอริซาบา  •      โอเชียเนีย: กีลูเว  •    แอนตาร์กติกา: ซิดลีย์
อำเภอเมืองพังงา

| อำเภอเมืองพังงา |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Phangnga
เกาะปันหยี
คำขวัญ: มีน้ำตก คลองถ้ำ ล่องแก่งลำน้ำ สองแพรก แรกไปหา เดินป่า เขากระทะคว่ำ นำชัยมา
แผนที่จังหวัดพังงา เน้นอำเภอเมืองพังงา
พิกัด: 8°26′36″N 98°31′5″E﻿ / ﻿8.44333°N 98.51806°E﻿ / 8.44333; 98.51806
ประเทศ:  ไทย
จังหวัด: พังงา
พื้นที่
 • ทั้งหมด: 549.5 ตร.กม. (212.2 ตร.ไมล์)
ประชากร (2564)
 • ทั้งหมด: 41,538 คน
 • ความหนาแน่น: 75.59 คน/ตร.กม. (195.8 คน/ตร.ไมล์)
รหัสไปรษณีย์ : 82000
รหัสภูมิศาสตร์: 8201
ที่ตั้งที่ว่าการ: ที่ว่าการอำเภอเมืองพังงา เลขที่ 582 ถนนเพชรเกษม ตำบลท้ายช้าง อำเภอเมืองพังงา จังหวัดพังงา 82000
 ส่วนหนึ่งของสารานุกรมประเทศไทย
เมืองพังงา ตั้งอยู่ในจังหวัดพังงา
ที่ตั้งและอาณาเขต

อำเภอเมืองพังงามีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอกะปง และอำเภอพนม (จังหวัดสุราษฎร์ธานี)
ทิศตะวันออก ติดต่อกับอำเภอทับปุด
ทิศใต้ ติดต่อกับอำเภออ่าวลึก (จังหวัดกระบี่) และอำเภอเกาะยาวทางอ่าวพังงา
ทิศตะวันตก ติดต่อกับอำเภอตะกั่วทุ่งและอำเภอท้ายเหมือง
การแบ่งเขตการปกครอง > การปกครองท้องที่

อำเภอเมืองพังงาแบ่งเขตการปกครองออกเป็น 9 ตำบล 42 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | ท้ายช้าง | Thai Chang | – | 9,799 |  |
| 2. | นบปริง | Nop Pring | 8 | 6,271 |  |
| 3. | ถ้ำน้ำผุด | Tham Nam Phut | 4 | 4,730 |  |
| 4. | บางเตย | Bang Toei | 9 | 6,957 |  |
| 5. | ตากแดด | Tak Daet | 4 | 3,204 |  |
| 6. | สองแพรก | Song Phraek | 3 | 721 |  |
| 7. | ทุ่งคาโงก | Thung Kha Ngok | 5 | 2,811 |  |
| 8. | เกาะปันหยี | Ko Panyi | 4 | 4,154 |  |
| 9. | ป่ากอ | Pa Ko | 5 | 2,621 |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองพังงาประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลเมืองพังงา ครอบคลุมพื้นที่ตำบลท้ายช้างทั้งตำบล
เทศบาลตำบลบางเตย ครอบคลุมพื้นที่ตำบลบางเตยทั้งตำบล
องค์การบริหารส่วนตำบลนบปริง ครอบคลุมพื้นที่ตำบลนบปริงและตำบลสองแพรกทั้งตำบล
องค์การบริหารส่วนตำบลถ้ำน้ำผุด ครอบคลุมพื้นที่ตำบลถ้ำน้ำผุดทั้งตำบล
องค์การบริหารส่วนตำบลตากแดด ครอบคลุมพื้นที่ตำบลตากแดดทั้งตำบล
องค์การบริหารส่วนตำบลทุ่งคาโงก ครอบคลุมพื้นที่ตำบลทุ่งคาโงกทั้งตำบล
องค์การบริหารส่วนตำบลเกาะปันหยี ครอบคลุมพื้นที่ตำบลเกาะปันหยีทั้งตำบล
องค์การบริหารส่วนตำบลป่ากอ ครอบคลุมพื้นที่ตำบลป่ากอทั้งตำบล
สถานที่สำคัญ

สวนสมเด็จพระศรีนครินทร์ พังงา
วัดประชุมโยธี
เจดีย์เขาล้างบาตร
โบราณสถานวัดสราภิมุข
ถ้ำตาปาน
อุทยานแห่งชาติอ่าวพังงา
วนอุทยานสระนางมโนราห์
เขตรักษาพันธุ์สัตว์ป่าโตนปริวรรต
เหตุการณ์สำคัญ

1 ตุลาคม พ.ศ. 2518 ระหว่างเกิดการชุมนุมประท้วงคำสั่งย้ายผู้ว่าราชการจังหวัดพังงา ที่ศาลากลางจังหวัดพังงา โดยขณะนั้นได้มีคำสั่งย้าย นายธวัช มกรพงศ์ ผู้ว่าราชการจังหวัดพังงา ไปเป็นผู้ว่าราชการจังหวัดลำพูนกลุ่มผู้ชุมนุมได้ก่อเหตุประท้วงขึ้น และในวันดังกล่าวได้มีคนร้ายปาระเบิดเข้าไปในกลุ่มผู้ชุมนุมมีผู้เสียชีวิตในเหตุการณ์ครั้งนั้น 15 ราย และบาดเจ็บ 17 คน
สถานที่ท่องเที่ยวที่น่าสนใจ

น้ำตกคลองถ้ำ
ล่องแก่งลำน้ำสองแพรก
เดินป่าเขากะทะคว่ำ
น้ำตกโตนปริวรรต
เมืองไทยรัชดาลัย เธียเตอร์

| --- | --- |
ที่อยู่: ชั้น 4 ศูนย์การค้าเอสพละนาด รัชดาภิเษก ถนนรัชดาภิเษก แขวงดินแดง เขตดินแดง กรุงเทพมหานคร
ชนิด: โรงละครในร่ม
ประเภท: Proscenium
เปิดใช้: 23 พฤษภาคม พ.ศ. 2550
ปรับปรุง: เคยมีการเปลี่ยนที่นั่งใหม่
เจ้าของ: ซีเนริโอ   ธนาคารไทยพาณิชย์  เมืองไทยประกันชีวิต
มูลค่าการก่อสร้าง: 500 ล้านบาท ( 2550 )
ความจุ: 1,512 ที่นั่ง
เว็บไซต์: เว็บไซต์เมืองไทยรัชดาลัย เธียเตอร์
เมืองไทยรัชดาลัย เธียเตอร์ (อังกฤษ: Muangthai Rachadalai Theatre) เป็นโรงละครของซีเนริโอ ในเครือจีเอ็มเอ็ม แกรมมี่ ตั้งอยู่ที่ชั้น 4 และ 6 ศูนย์การค้าเอสพลานาด ถนนรัชดาภิเษก แขวงดินแดง เขตดินแดง กรุงเทพมหานคร ใช้สำหรับจัดแสดงละครเวทีของซีเนริโอ คอนเสิร์ต การแสดง การประชุม และกิจกรรมหลากหลายรูปแบบ รวมถึงงานที่จัดแสดงโดยบริษัทในกลุ่มเดอะ วัน เอ็นเตอร์ไพรส์ เวทีโรงละครเป็นแบบกรอบโพซีเนียม รองรับผู้ชมถึง 1,512 ที่นั่ง นับเป็นโรงละครที่ใหญ่ที่สุดในประเทศไทยในปัจจุบัน และได้มาตรฐานระดับเดียวกับโรงละครบรอดเวย์
ประวัติ

แนวคิดการสร้างโรงละครของซีเนริโอ เกิดจากการที่ บอย - ถกลเกียรติ วีรวรรณ กรรมการผู้จัดการในขณะนั้นของซีเนริโอ ซึ่งเป็นผู้จัดแสดงละครเวทีแห่งเดียวของจีเอ็มเอ็ม แกรมมี่ เล็งเห็นถึงความสำเร็จและกระแสตอบรับที่ดีของละครเวทีที่ตัวเองจัดแสดงขึ้น จึงต่อยอดเพื่อสร้างโอกาสและช่องทางทางธุรกิจใหม่ เพื่อขยายฐานลูกค้าให้มากขึ้นและสร้างกระแสให้คนดูหันมาดูละครเวทีมากขึ้น โดยการสร้างโรงละครขึ้นเพื่อรองรับละครเวทีที่ซีเนริโอจะจัดแสดงในอนาคต โดยซีเนริโอได้ร่วมทุนกับเมืองไทยประกันชีวิต และธนาคารไทยพาณิชย์ สร้างโรงละครขึ้นภายในศูนย์การค้าเอสพลานาด รัชดาภิเษก โดยใช้เงินลงทุนรวมจากทั้ง 3 บริษัทเป็นจำนวนเงินมากกว่า 500 ล้านบาท และคาดว่าจะสามารถคืนทุนได้ภายในเวลา 7 ปี
วันที่ 23 พฤษภาคม พ.ศ. 2550 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว ครั้งดำรงพระอิสริยยศเป็นสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์ไปทรงเปิดโรงละครอย่างเป็นทางการ และได้ทำการแสดงละครเวที ฟ้าจรดทราย เดอะมิวสิคัล รอบปฐมทัศน์ เป็นละครเวทีเรื่องแรกที่จัดแสดงในโรงละครแห่งนี้
การจัดสรรพื้นที่

เมืองไทยรัชดาลัย เธียเตอร์ มีพื้นที่ใช้สอยภายในรวมทั้งสิ้นประมาณ 6,500 ตารางเมตร พื้นที่ทั้งหมดแบ่งออกเป็น 2 ส่วน ดังนี้
ชั้น 4 จัดสรรเป็นโถงต้อนรับผู้ชมจากส่วนศูนย์การค้า มีอาร์คาเฟ่ อาร์ช็อป รวมทั้งจุดบริการของไทยทิคเก็ตเมเจอร์
ชั้น 6 ซึ่งเป็นพื้นที่เหนือลานจอดรถของศูนย์การค้า เป็นที่ตั้งของโรงละครแบบโพรซีเนียม (Proscenium Theatre) ความจุ 1,512 ที่นั่ง รองรับการเปลี่ยนฉากได้ 48 ระดับชั้น และระบบยกฉากเลื่อนขึ้น-ลง 40 ชุด การตกแต่งภายในมีการนำความเป็นไทยมาผสมผสานเข้ากับการออกแบบสมัยใหม่อย่างกลมกลืน
การแสดง

บทความหลัก: รายชื่อละครเวทีของซีเนริโอ และเมืองไทยรัชดาลัย เธียเตอร์